ভেজা চোখ
ভেজা চোখ শিবলি সাদিক পরিচালিত ১৯৮৮ সালের রোমান্টিক-নাট্য চলচ্চিত্র। ছবিটির চিত্রনাট্য লিখেছেন পরিচালক নিজে এবং সংলাপ লিখেছেন জিয়া আনসারী। গীতবিতানের ব্যানারে ছবিটি প্রযোজনা করেছেন মোহাম্মদ ইকবাল হোসেন। এতে অভিনয় করেছেন ইলিয়াস কাঞ্চন, চম্পা, শেখ আবুল কাশেম মিঠুন, নীপা মোনালিসা প্রমুখ। বেবি জয়া আশা চরিত্রে অভিনয় করে ১৩তম জাতীয় চলচ্চিত্র পুরস্কারে শ্রেষ্ঠ শিশু শিল্পী বিভাগে বিশেষ পুরস্কার অর্জন করে।